Ritratt provvdut minn Ian Vella  Dan tar-ritratt mhu ħadd ħlief il-kantant u preżentatur Ian J Vella magħruf ukoll bħala Janvil. Illum għalaq 46 sena. Jiċċelebra għeluq sninu ġurnata wara missieru. Ian kiseb l-edukazzjoni tiegħu fl-iskola St Benild u fil-kulleġġ ta' Stella Maris. Beda l-karriera tiegħu bħala żeffien u kien permezz ta' dan li hu ħa sehem f'bosta kompetizzjonijiet ta' żfin barra minn Malta. Miegħu f'ħafna okkażjonijiet kellu lil Nadine, illum martu. Huma żżewġu nhar il-5 ta' Diċembru tal-1999. Għandhom żewġt ulied, Jade u Craig. Ian u Nadine rebħu wkoll it-titlu tal-Malta Dance Champions, titlu li rebħuħ għal ħames snin konsekuttivi. Bħala żeffien Ian ħa sehem f'bosta musicals bħal Inez Farruġ u Taħt Tliet Saltniet. Fl-2005 Ian beda wkoll ikanta b'mod professjonali u ħalla impatt meta fil-Malta Song For Europe interpret l-kanzunetta You. Minn hemm beda jieħu sehem f'bosta festivals li saħansitra rebaħ, u oħrajn fejn ikklassifika fit-tieni u fit-tielet post. Il-kant wasslu biex jieħu sehem ukoll f'festivals barra minn Malta. Aqra wkoll: Filmat: Vjaġġ ta' emozzjonijiet li jirriflettu r-rabta speċjali ta' bejn missier u bint Ian ippreżenta wkoll bosta programmi fuq it-televiżjoni bl-ewwel wieħed ikun Bailando. Kompla bi programmi oħra bħal Sas-Sitta, Lux Design u The Entertainers. Ritratt: Raisa Cassar / Face Nawguraw lil Ian l-isbaħ xewqat f'għeluq sninu.